# Avgusta Ptxelnikova

Avgusta Andreievna Tseidler, jaiotzez Rykhlevskaia (errusieraz: Августа Андреевна Цейдлер (Рыхлевская); Viatka, 1830eko martxoaren 14a/martxoaren 2a – San Petersburgo, 1891ko maiatzaren 16a/maiatzaren 4a), Avgusta Ptxelnikova (errusieraz: Августа Пчельникова) izengoitiaz ezagunagoa, errusiar haur literaturako idazlea izan zen.

## Bizitza

Avgusta Rykhlevskaia 1830ean jaio zen Viatkan (gaur egungo Kiroven). Aita Andrei Rykhlevski zuen, Viatka probintziako gobernadorea, eta ama, berriz, Jelena Rykhlevskaia (Loxkariova) itzultzailea. Augusta jaio baino pixka bat lehenago, bere aita Barne Ministerioko mediku saileko buru izendatu zuten, eta handik gutxira familia osoa San Petersburgora joan zen bizitzera. Ikasketak etxean egin zituen.
1849an, 19 urte zituela, Piotr Tseidler irakaslearekin ezkondu zen. Gutxienez hiru seme-alaba izan zituzten: Valerian, Vladimir eta Olga.
Bere literatur ibilbidearen hasieratik, beti Avgusta Ptxelnikova edo A. A. Ptxelnikova izengoitia erabili zuen. Bere lehen liburua, Vania i Katia, 1856an argitaratua, hainbat argitaraldi izan zituen denbora gutxian. Semeinyie vetxera, Zaduxevnoie slovo eta Semia i xkola aldizkarietan kolaboratu zuen. 1863tik 1867ra Zabavy i rasskazy haurrentzako aldizkaria editatu zuen.
1891n hil zen San Petersburgon.

## Lan hautatuak

* Vania i Katia (1856)
* Besedy s detmi o remioslakh, proizvodstvakh, proizvedeniakh prirody i protxeie (7 liburukitan, 1858-1860)
* Rasskazy detiam o solntse, lune i zviozdakh (1861), ingelesetik itzulia
* Vsio v kartinkakh, nagliadnaia entsiklopedia dlia detei (1862-1864), alemanetik itzulia
* Pervaia knizhka dlia malenkikh detei (1865)
* Druzhok, xalunia, khvastunixka i zagadka (1865)
* Putexestvie dlia otkryti, predpriniatoie Nastei i Kolei
* Datxnaia zhizn devitsy Nasti
1859an idatzi zuen Poimannaia ptitxka poemak ospe handia izan zuen. 1878an, Hasan Ali Khan Garadaghik azerbaijanerara itzuli zuen eta Vətən dili ikasliburuan sartu zuen.

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2024-12-09).
* 1 2 3 (Errusieraz) Водарский, Вячеслав. (1901). «Цейдлер, Августа Андреевна» in Половцов, Александр. Русский биографический словарь. 21 Санкт-Петербург—Москва, 466-467 or. (Noiz kontsultatua: 2024-12-09).
* 1 2 (Errusieraz) Быков, Пётр. (1903). «Цейдлер, Августа Андреевна» Энциклопедический словарь Брокгауза и Ефрона. XXXVIIa Санкт-Петербург, 895 or. (Noiz kontsultatua: 2024-12-09).
* ↑ (Errusieraz) Шустов, А. Н. (2011). «Петербургские Цейдлеры» История Петербурга 1 (59): 31-33. (Noiz kontsultatua: 2024-12-09).
* ↑ (Errusieraz) «Цейдлер» Генеалогическая база знаний: персоны, фамилии, хроника (Noiz kontsultatua: 2024-12-09).
* ↑ (Errusieraz) «Забавы и рассказы» Энциклопедический словарь Брокгауза и Ефрона. XII Санкт-Петербург (argitaratze data: 1894), 79 or. (Noiz kontsultatua: 2024-12-09).
* ↑ (Errusieraz) Петербургский некрополь. 4, 439 or. (Noiz kontsultatua: 2024-12-09).
* ↑ (Errusieraz) «Пчельникова А. А. “Птичка”» Мурзилка 5 1990 (Noiz kontsultatua: 2024-12-09).
* ↑ (Errusieraz) «Карадагский, Гасаналиага-хан» Азербайджанская литература (Noiz kontsultatua: 2024-12-09).